Douglas K. Stuart
Douglas K. Stuart (SAD, 8. 2. 1943. – ), američki teolog, hebreist, pastor, autor i profesor, specijaliziran za hermeneutiku i jezike Biblije odnosno starozavjetne studije.

Biografija 
Stuart je rođen 1943. i studirao je na Univerzitetu Harvard gdje je 1964. stekao titulu prvostupnika. Kasnije je dvije godine proveo na teološkoj školi Univerziteta Yale i zatim se vratio na Harvard na kojem je 1971. obranio doktorsku disertaciju na temu starohebrejske i ranosemitske poezije Starog zavjeta (). Karijeru profesora ostvario je na teološkom sjemeništu Gordon–Conwell u Hamiltonu gdje predaje akadski jezik i kulture Starog Istoka. Uz hebrejski, akadski i maternji engleski služi se i arapskim, aramejskim, egipatskim, sirijskim, targumskim, ugaritskim, grčkim, latinskim, italijanskim, rumunskim, francuskim i njemačkim jezikom. Specijalizirao se za egzegezu, hermeneutiku i tekstologiju biblijskog Starog zavjeta i drugih drevnih tekstova, te objavio više od deset monografija. Njegove knjige prevedene su na španski, portugalski, češki, kineski, korejski i petnaestak drugih jezika. Također, pisao je za naučne časopise i popularne magazine, te sudjelovao u edukativnim televizijskim serijama kao što su Misterije Biblije () i Kršćanstvo: prvih 1000 godina (). Član je više teoloških i akademskih organizacija, uključujući Teološki institut (BTI) u Bostonu i Društvo za Bibliju u Massachusettsu. U braku je s Gayle (Johnson) Stuart i imaju osmero djece – Joanna, Eliza, Eden, Milliesha, Hannah, Maria, Delia i Jonathan. Živi u Bradfordu, malenom naselju u Massachusettsu, a boravi i na dva imanja u New Hampshireu.

Opus 
 Studies in Early Hebrew Meter, Missoula, Montana: Scholars Press; Harvard Semitic Museum, 1976, 
 Old Testament Exegesis: A Primer for Students and Pastors, 2. izd., Philadelphia: Westminster Press, 1984 [1970], 
 La Lectura Eficaz de la Biblia: Guía para la comprensión de la Biblia (španski, koautor: Gordon D. Fee, prijevod: Jorge Arbeláez Giraldo), Miami: Editorial Vida, 1985, 
 Favorite Old Testament Passages: A Popular Commentary for Today, Philadelphia: Westminster Press, 1985, 
 Word Biblical Commentary: Hosea-Jonah, Waco, Texas: Word Books, 1987, 
 Mastering the Old Testament: Ezekiel, Dallas: Word Publishers, 1988, 
 The Communicator’s Commentary: Ezekiel (urednik: Lloyd John Ogilvie), Nashville, Tennessee: Thomas Nelson, 1989, 
 Word Biblical Themes: Hosea-Jonah, Dallas: Word Publishers, 1989, 
 A Guide to Selecting and Using Bible Commentaries, Dallas: Word Publishers, 1990, 
 The Minor Prophets: Malachi (urednik: Thomas Edward McComiskey), Grand Rapids, Michigan: Baker Books, 1998, 
 How to Read the Bible Book by Book: A Guided Tour (koautor: Gordon D. Fee), Grand Rapids, Michigan: Zondervan, 2002, 
 How to Read the Bible for All Its Worth (koautor: Gordon D. Fee), 3. izd., Grand Rapids, Michigan: Zondervan, 2003, 
 New American Commentary: Exodus, Nashville, Tennessee: B&H Publishing Group, 2006,

Vanjske veze 
  Dr. Douglas Stuart , Gordon-Conwell Theological Seminary
  Douglas K. Stuart, Ph.D., Our Daily Bread Christian University
  Douglas K. Stuart, LibraryThing

Američki teolozi
Američki lingvisti
Kršćanski teolozi
Orijentalisti